Сёння ў кніжнай прасторы Кніжная шафа Людміла Рублеўская ў дзявяты раз уручыла літаратурную антыгламурную прэмію Блакітны Сьвін. За цікавыя праекты, праведзеныя цягам году, цудоўныя песні, папулярызацыю беларускай паэзіі, беларускай гісторыі і беларускай музыкі Блакітнага сьвіна атрымаў галоўны музыка Паэтычнага тэатра Арт.Свядоўца шматлікіх вечарын, распачынальнік праекта Сем цудаў Беларусі Яраш Малішэўскі. Ганаровы Блакітны свін за адданасць беларушчыне, крэатыўнасць, шматгадовую папулярызацыю беларускай літаратуры, здольнасць аб’ядноўваць таленты і абуджаць сэрцы быў уручаны Паэтычнаму тэатру Арт.С. 